สรุปภาวะตลาดต่างประเทศ ประจำวันที่ 10 มี.ค. 2565
สรุปภาวะตลาดต่างประเทศ ประจำวันที่ 10 มี.ค. 2565
สรุปภาวะตลาดต่างประเทศ ประจำวันที่ 10 มี.ค. 2565
11 มี.ค. 2565

ดัชนีดาวโจนส์ตลาดหุ้นนิวยอร์กปิดลบในวันพฤหัสบดี (10 มี.ค.) โดยตลาดถูกกดดันจากตัวเลขเงินเฟ้อของสหรัฐที่พุ่งแตะระดับสูงสุดในรอบ 40 ปี รวมทั้งรายงานที่ว่าการเจรจาหยุดยิงระหว่างรัสเซียและยูเครนประสบความล้มเหลว
ดัชนีเฉลี่ยอุตสาหกรรมดาวโจนส์ปิดที่ 33,174.07  จุด ลดลง 112.18 จุด หรือ -0.34%, ดัชนี S&amp;P500 ปิดที่ 4,259.52 จุด ลดลง 18.36 จุด หรือ -0.43% และดัชนี Nasdaq  ปิดที่ 13,129.96 จุด ลดลง 125.58 จุด หรือ -0.95%
ตลาดหุ้นยุโรปปิดลดลงในวันพฤหัสบดี (10 มี.ค.) แตะระดับต่ำสุดของวัน หลังธนาคารกลางยุโรป (ECB) สร้างความประหลาดใจให้กับตลาดด้วยการส่งสัญญาณเร่งยกเลิกมาตรการกระตุ้นเศรษฐกิจเร็วกว่าคาด ขณะที่การเจรจาหยุดยิงระหว่างรัสเซียและยูเครนประสบความล้มเหลว
ดัชนี Stoxx Europe 600 ปิดที่ 427.12 จุด ลดลง 7.33 จุด หรือ -1.69%
ดัชนี CAC-40 ตลาดหุ้นฝรั่งเศสปิดที่ 6,207.20 จุด ลดลง 180.63 จุด หรือ -2.83%, ดัชนี DAX ตลาดหุ้นเยอรมนีปิดที่ 13,442.10 จุด ลดลง 405.83 จุด หรือ -2.93% และดัชนี FTSE 100 ตลาดหุ้นลอนดอนปิดที่ 7,099.09 จุด ลดลง 91.63 จุด หรือ -1.27%
ตลาดหุ้นลอนดอนปิดลดลงในวันพฤหัสบดี (10 มี.ค.) โดยถูกกดดันจากการร่วงลงของหุ้นกลุ่มธนาคารและกลุ่มน้ำมัน นอกจากนี้ นักลงทุนยังวิตกเกี่ยวกับภาวะเงินเฟ้อที่พุ่งขึ้นในสหรัฐและยูโรโซนซึ่งอาจกระตุ้นให้ธนาคารกลางสหรัฐ (เฟด) และธนาคารกลางยุโรป (ECB) ปรับขึ้นอัตราดอกเบี้ยเร็วขึ้น
ดัชนี FTSE 100 ตลาดหุ้นลอนดอนปิดที่ 7,099.09 จุด ลดลง 91.63 จุด หรือ -1.27%
สัญญาน้ำมันดิบเวสต์เท็กซัส (WTI) ตลาดนิวยอร์กปิดร่วงลงติดต่อกันเป็นวันที่สองในวันพฤหัสบดี (10 มี.ค.) หลังจากรัสเซียให้คำมั่นว่าจะยังคงจัดส่งน้ำมันตามที่ตกลงไว้กับบรรดาผู้ซื้อ นอกจากนี้ การส่งสัญญาณที่สับสนของเจ้าหน้าที่ระดับสูงของสหรัฐอาหรับเอมิเรตส์ (UAE) ยังส่งผลให้ภาวะการซื้อขายในตลาดน้ำมันเป็นไปอย่างผันผวน
ทั้งนี้ สัญญาน้ำมันดิบ WTI ส่งมอบเดือนเม.ย. ลดลง 2.68 ดอลลาร์ หรือ 2.5% ปิดที่ 106.02 ดอลลาร์/บาร์เรล
สัญญาน้ำมันดิบเบรนท์ (BRENT) ส่งมอบเดือนพ.ค. ลดลง 1.81 ดอลลาร์ หรือ 1.6% ปิดที่ 109.33 ดอลลาร์/บาร์เรล
สัญญาทองคำตลาดนิวยอร์กปิดบวกในวันพฤหัสบดี (10 มี.ค.) โดยสัญญาทองคำดีดตัวขึ้นมายืนที่เหนือระดับ 2,000 ดอลลาร์ได้อีกครั้ง เนื่องจากนักลงทุนเข้าซื้อทองคำในฐานะสินทรัพย์ที่ปลอดภัย ท่ามกลางความกังวลเกี่ยวกับสงคราที่ยืดเยื้อในยูเครนและภาวะเงินเฟ้อในสหรัฐ
สัญญาทองคำตลาด COMEX (Commodity Exchange) ส่งมอบเดือนเม.ย. เพิ่มขึ้น 12.2 ดอลลาร์ หรือ 0.61% ปิดที่ 2,000.4 ดอลลาร์/ออนซ์
สัญญาโลหะเงินส่งมอบเดือนพ.ค. เพิ่มขึ้น 44 เซนต์ หรือ 1.7% ปิดที่ 26.256 ดอลลาร์/ออนซ์
สัญญาพลาตินัมส่งมอบเดือนเม.ย. ลดลง 12.4 ดอลลาร์ หรือ 1.12% ปิดที่ 1,095.2 ดอลลาร์/ออนซ์
สัญญาพัลลาเดียมส่งมอบเดือนมิ.ย. ลดลง 29.30 ดอลลาร์ หรือ 1% ปิดที่ 2,920.50 ดอลลาร์/ออนซ์
ดอลลาร์สหรัฐแข็งค่าเมื่อทียบกับสกุลหลักๆ ในการซื้อขายที่ตลาดปริวรรตเงินตรานิวยอร์กในวันพฤหัสบดี (10 มี.ค.) หลังสหรัฐเปิดเผยตัวเลขเงินเฟ้อพุ่งขึ้นแตะระดับสูงสุดในรอบ 40 ปี นอกจากนี้ นักลงทุนยังแห่ซื้อดอลลาร์ซึ่งเป็นสกุลเงินปลอดภัย หลังมีรายงานว่าการเจรจาหยุดยิงระหว่างรัสเซียและยูเครนประสบความล้มเหลว
ดัชนีดอลลาร์ซึ่งเป็นดัชนีวัดความเคลื่อนไหวของดอลลาร์เมื่อเทียบกับสกุลเงินหลัก 6 สกุลในตะกร้าเงิน เพิ่มขึ้น 0.55% แตะที่ 98.5080
ดอลลาร์สหรัฐแข็งค่าเมื่อเทียบกับเงินเยน ที่ระดับ 116.09 เยน จากระดับ 115.83 เยน และแข็งค่าเมื่อเทียบกับฟรังก์สวิส ที่ระดับ 0.9301 ฟรังก์ จากระดับ 0.9262 ฟรังก์ แต่ดอลลาร์สหรัฐอ่อนค่าลงเมื่อเทียบกับดอลลาร์แคนาดา ที่ระดับ 1.2759 ดอลลาร์แคนาดา จากระดับ 1.2825 ดอลลาร์แคนาดา
ยูโรอ่อนค่าลงเมื่อเทียบกับดอลลาร์สหรัฐ ที่ระดับ 1.0991 ดอลลาร์ จากระดับ 1.1082 ดอลลาร์ ขณะที่เงินปอนด์อ่อนค่าลงแตะที่ระดับ 1.3099 ดอลลาร์ จากระดับ 1.3182 ดอลลาร์ จากระดับ ส่วนดอลลาร์ออสเตรเลียแข็งค่าขึ้นสู่ระดับ 0.7366 ดอลลาร์สหรัฐ จากระดับ 0.7320 ดอลลาร์สหรัฐ